Hemvervatoxa Kongreya Demokratîke ya Şaran (HDK) Esengule Demîr ANFyî rê qisey kerd û pare kerd ke weçînayîşanê 14ê gulane de şarî cara mesajê xo dayo.
Demîre vist vîrî ke 14ê gulane de şar bi xurtî tewrê weçînayîşî bîyo labelê reyna zî 8 mîlyon weçînitoxan raya xo nêdaya. Demîre vat: ''Komelî 14ê gulane de verê faşîzmî de bendî nayî ro. Ma pawenê ke 28ê gulane de şarê ma zî bi xurtî reyna tewrê weçînayîşî bido û faşîzmî bi temamî vindarno. Ma wazenê ke weçînitoxê ke nêşîbî sindoqan ser wa şorê sindoqan ser, raya xo bidê, wayîrê raya xo vejîyê û rejîmê tekcamêrdî birijnê.''
